Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma ehdotus EU:n ja Etelä-Afrikan vapaakauppa-aluesopimukseksi



Virallinen lehti nro C 062 , 27/02/1997 s. 0044 - 0045



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () ehdotus EU:n ja Etelä-Afrikan vapaakauppa-aluesopimukseksi AKT-EU-yhteiskokous, joka kokoontui Luxemburgissa 23. ja 26. päivän syyskuuta 1996 välisenä aikana, A. palauttaa mieliin Etelä-Afrikan tarpeen luoda kauppasuhteilleen EU:n kanssa uusi perusta, joka edistää kehityskeskeistä kasvua, B. on tietoinen eteläisen Afrikan tulliliiton (SACU) piirissä saavutetusta yhdentymisen tasosta ja eteläisen Afrikan kehitysyhteisön (SADC) kauppapöytäkirjaan sisältyvistä suunnitelmista lisätä alueellista integraatiota, C. katsoo, että vapaakauppa-alueeseen johtavan kehityksen on perustuttava osapuolten suhteelliselle kyvylle selviytyä tullien poistoon liittyvistä mukauttamiskustannuksista, D. katsoo, että Etelä-Afrikan tullien poistamisessa vapaakauppa-alueen toteutumisen yhteydessä on otettava huomioon SACU-maiden teollisuuden kyky selviytyä lisääntyvästä kilpailusta, E. tunnustaa, että millainen tahansa EU:n ja Etelä-Afrikan välillä solmittu vapaakauppasopimus vaikuttaa välittömästi Etelä-Afrikan naapureina oleviin Botswanan, Lesothon, Namibian ja Swazimaan AKT-maihin ja merkittävällä tavalla myös muiden SADC-maiden suhteisiin EU:n kanssa, F. on sitä mieltä, että EU:n nykyiset vapaakauppa-aluetta koskevat ehdotukset: vaikuttaisivat suuresti Botswanan, Lesothon, Namibian ja Swazimaan (BLNS) hallitusten tuloihin, ellei tullien poiston laajuutta ja aikataulua tarkistettaisi oleellisella tavalla; lisäisivät kilpailua Etelä-Afrikan markkinoilla BLNS-maiden teollisuuden kehityksen tappioksi, ellei käyttöön otettaisi asianmukaisia turvatoimia; haittaisivat vakavasti BLNS:n maataloustuotantoa ja siihen liittyvää teollisuutta, ellei EU:n tuotanto- ja vientitukiin liittyvää kysymystä saataisi täysin ratkaistua; vaikeuttaisivat vakavasti Etelä-Afrikan tuotteiden pääsyä EU:n markkinoille vuoden 2000 jälkeen, G. on tyytyväinen komission hiljattain Kapkaupungissa antamaan julkilausumaan, jonka mukaan vapaakauppa-alueen ei tarvitsisi olla täsmälleen samanlainen kummallakin puolella; 1. Pyytää EU:ta tunnustamaan ja selvittämään täydellisesti ehdotetun vapaakauppa-alueen vaikutukset BLNS-maiden tuloihin; 2. Pyytää EU:ta jättämään vapaakauppa-alueen ulkopuolelle BLNS-maissa pääasiassa Etelä-Afrikan markkinoille valmistetut tuotteet, joita voidaan pitää "herkkinä"; 3. Pyytää EU:ta "lisäämään sisällöllistä epäsymmetriaa" ehdotettuun vapaakauppa-aluesopimukseen, jotta BLNS-maiden herkille tuotteille jäisi riittävästi tilaa; 4. Pyytää EU:lta täydellistä ratkaisua tuotanto- ja vientitukiin Etelä-Afrikkaan vietävien maataloustuotteiden osalta, jotka ovat valtaamassa markkinat naapurimaista Etelä-Afrikkaan vietäviltä maataloustuotteilta; 5. Pyytää EU:ta arvioimaan ehdotetun EU:n ja Etelä-Afrikan välisen vapaakauppa-aluesopimuksen vaikutukset tuleville kauppasuhteille naapurialueen AKT-SADC -maiden kanssa vuoden 2000 jälkeen ottaen huomioon erityisesti hiljattain solmitun SADC:n kauppapöytäkirjan vaikutukset; 6. Kehottaa puheenjohtajiaan välittämään tämän päätöslauselman AKT-EU-neuvostolle, komissiolle, Etelä-Afrikan hallitukselle ja Lomén sopimuksen allekirjoittaneille valtioille.